गुवाहाटी , 4 अक्ट'बर : थांनाय बावैसो साननि गेजेराव दुलाराइ आसामनि गेजेरावनो खुंनाय आसाम पुलिसनि एसआइ आन्जादनि सोंथि बिलाइआ आनजादनि सिगां बायजोयाव ओंखारनाय बेले - बेजे गेनाखान्थि जाथायजों लोब्बा थानाय गासै दायनिगिरिखौ सासेनि उनाव गुबुन सासेखौ हमनो हानायनि उनाव बे जाथायनि गाहाय दायनिगिरिखौ दासिमबो हमनो हायाखै आसाम पुलिसआ । सोंथि बिलाइ बायजोयाव ओंखारनाय बेलेबेजे गेनाखान्थिनि गाहाय दायनिगिरिखौ हमनायनि सोमोन्दोयाव शनिबारखालि आसाम पुलिसनि आइन आब्रुथिनि उफ्रा पुलिस सामलायगिरि जि . पि . सिंआ मिथिहोदोंदि , बे जाथायनि गाहाय दायनिगिरि पि . के . दत्तखौ थाबैनो हमनाय जागोन । जि . पि . सिंआ बुंबावनाय बायदिब्ला पि . के . दत्तआ नेपालावनो थायामानो एबा जेराव - मेरावनो थाया मानो बिखौ थाबैनो आसाम पुलिसआ हमनाय जागोन । मख'नो गोनांदि , बे जाथायनि गुबुन सासे दायनिगिरि दिबन देकाखौ हमनो हानायनि उनाव पि . के . दत्तखौबो हमनो थाखाय आसाम पुलिसआ जेराव - मेरावनो नागिरगासिनो दं होन्नानै आइन आब्रुथिनि उफ्रा पुलिस सामलायगिरिया बे बाथ्राखौ मिथिहोयो । 
थाबैनो हमजागोन एसआइ आन्जाद गेनाखान्थिनि गाहाय दायनिगिरियाः जि . पि . सिं